- ადრე ამას გამოვრიცხავდი, რადგან, მეგონა, ეს არავის ინტერესში არ შედიოდა:“"ნაციონალურ მოძრაობას" ხელს არ აძლევდა, რადგან იცოდნენ, რომ ახალი არჩევნების პირობებში უფრო ნაკლებ მანდატს მიიღებდნენ,“არც "ქართულ ოცნებას" სურდა არჩევნები, რადგან აღარ ჰქონდა ის რეიტინგი, რაც გადამწყვეტი რაოდენობის მანდატების მიღებას განაპირობებდა. დღეს აზრი შევიცვალე - საქმე ისაა, რომ "ოცნებამ" დაიწყო აქტიური მოქმედება, რამაც, შესაძლოა, მისდამი საზოგადოების დამოკიდებულება შეცვალოს. "ქართული ოცნების" გააქტიურება, უპირველესად ივანიშვილის გააქტიურებაა. მისთვის მიუღებელი აღმოჩნდა მისი იმგვარ როლში წარმოჩენა, რომ ის მართავს გუნდს, რომელიც არ იძლევა იმ შედეგს, რასაც უნდა იძლეოდეს. ამან ივანიშვილზე იმოქმედა, რადგან არ აქვს სურვილი, 20 წლის განმავლობაში გაკეთებული სიკეთე ამ ხელისუფლების არაეფექტიანი მუშაობის გამო წყალში გადაიყაროს და უკან მისი ბიოგრაფია მიჰყვეს. ძალიან კარგია, რომ ივანიშვილმა დაიწყო აქტიური მოქმედება, ასეთ ვითარებაში“"ქართული ოცნების" შანსი იზრდება, შესაბამისად, გამორიცხული არ არის, დღის წესრიგში ვადამდე საპარლამენტო არჩევნებიც დადგეს.